CELEX: 22013D0077
Language: el
Date: 2013-05-03 00:00:00
Title: Απόφαση της Μεικτής Επιτροπής του ΕΟΧ αριθ. 77/2013, της 3ης Μαΐου 2013 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ

31.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 291/35
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 77/2013
   της 3ης Μαΐου 2013
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κατ’ εξουσιοδότηση κανονισμός (ΕΕ) αριθ. 874/2012 της Επιτροπής, της 12ης Ιουλίου 2012, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των ηλεκτρικών λαμπτήρων και φωτιστικών (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κατ’ εξουσιοδότηση κανονισμός (ΕΕ) αριθ. 874/2012 καταργεί, με ισχύ από την 1η Σεπτεμβρίου 2013, την οδηγία 98/11/ΕΚ της Επιτροπής (2), που έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ με ισχύ από την 1η Σεπτεμβρίου 2013.
            
         
               (3)
            
            
               Η οδηγία 78/170/ΕΟΚ του Συμβουλίου (3) καταργήθηκε με την οδηγία 2005/32/ΕΚ του Ευρωπαϊκού Κοινοβουλίου και του Συμβουλίου (4). Αμφότερες έχουν ενσωματωθεί στη συμφωνία για τον ΕΟΧ και, ως εκ τούτου, η αναφορά στην οδηγία 78/170/ΕΟΚ θα πρέπει να διαγραφεί από τη συμφωνία για τον ΕΟΧ.
            
         
               (4)
            
            
               Τα παραρτήματα II και IV της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της συμφωνίας για τον ΕΟΧ τροποποιείται ως ακολούθως:
   
               1)
            
            
               Το κείμενο του σημείου 4ε (οδηγία 98/11/ΕΚ της Επιτροπής) του κεφαλαίου IV αντικαθίσταται από το ακόλουθο κείμενο με ισχύ από την 1η Σεπτεμβρίου 2013:
               «32012 R 0874: Κατ’ εξουσιοδότηση κανονισμός (ΕΕ) αριθ. 874/2012 της Επιτροπής, της 12ης Ιουλίου 2012, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των ηλεκτρικών λαμπτήρων και φωτιστικών (ΕΕ L 258 της 26.9.2012, σ. 1).».
            
         
               2)
            
            
               Διαγράφεται το κείμενο του σημείου 1 (οδηγία 78/170/ΕΟΚ του Συμβουλίου) του κεφαλαίου V.
            
         Άρθρο 2
   Το παράρτημα IV της συμφωνίας για τον ΕΟΧ τροποποιείται ως ακολούθως:
   
               1)
            
            
               Το κείμενο του σημείου 4 (απόφαση 78/170/ΕΟΚ του Συμβουλίου) διαγράφεται.
            
         
               2)
            
            
               Το κείμενο του σημείου 11ε (οδηγία 98/11/ΕΚ της Επιτροπής) αντικαθίσταται από τα ακόλουθα:
               «32012 R 0874: Κατ’ εξουσιοδότηση κανονισμός (ΕΕ) αριθ. 874/2012 της Επιτροπής, της 12ης Ιουλίου 2012, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των ηλεκτρικών λαμπτήρων και φωτιστικών (ΕΕ L 258 της 26.9.2012, σ. 1) (5).
            
         Άρθρο 3
   Τα κείμενα του κατ’ εξουσιοδότηση κανονισμού (ΕΕ) αριθ. 874/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει στις 4 Μαΐου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (6), ή την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 217/2012, της 7ης Δεκεμβρίου 2012 (7), ανάλογα με το ποια ημερομηνία είναι μεταγενέστερη.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Μαΐου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 258 της 26.9.2012, σ. 1.
   
      (2)  ΕΕ L 71 της 10.3.1998, σ. 1.
   
      (3)  ΕΕ L 52 της 23.2.1978, σ. 32.
   
      (4)  ΕΕ L 191 της 22.7.2005, σ. 29.
   
      (5)  Αναφέρεται για λόγους ενημέρωσης και μόνο· για τους σκοπούς της εφαρμογής, βλέπε παράρτημα II (Τεχνικοί κανόνες, πρότυπα, δοκιμές και πιστοποίηση.».
   
      (6)  Δεν έχουν αναφερθεί συνταγματικές απαιτήσεις.
   
      (7)  ΕΕ L 81 της 21.3.2013, σ. 17.